Document ID: 31995R2527

ΚΑΝΟΝΙΣΜΟΣ (ΕΚ) αριθ. 2527/95 ΤΗΣ ΕΠΙΤΡΟΠΗΣ της 27ης Οκτωβρίου 1995 για τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και τις μεθόδους προσδιορισμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 35α,
Εκτιμώντας:
ότι ο κανονισμός (ΕΟΚ) αριθ. 2568/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 656/95 (4), καθορίζει, μεταξύ άλλων, τα οργανοληπτικά χαρακτηριστικά των παρθένων ελαιολάδων καθώς και τη μέθοδο αξιολόγησης των χαρακτηριστικών αυτών 7 ότι προβλέπεται φθίνουσα ανοχή για τη βαθμολόγηση ορισμένων τύπων παρθένων ελαιολάδων 7 ότι η ανοχή αυτή περιλαμβάνει τη στατιστική διαφορά ως προς τις τιμές επαναληψιμότητας και αναπαραγωγικότητας της μεθόδου μεταξύ του αποτελέσματος της αναλύσεως και του κανονιστικού ορίου 7 ότι, λαμβανομένης υπόψη της εμπειρίας που έχει αποκτηθεί στο θέμα αυτό και βάσει των μελετών που πραγματοποιούνται επί του παρόντος, ιδίως στους κόλπους του Διεθνούς Συμβουλίου Ελαιολάδου, είναι σκόπιμο να εφαρμοσθεί η ισχύουσα σήμερα ανοχή μέχρι περατώσεως των εν λόγω μελετών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα XII σημείο 10.2 του κανονισμού (ΕΟΚ) αριθ. 2568/91, το κείμενο του εβδόμου εδαφίου αντικαθίσταται από το ακόλουθο κείμενο:
«Έκφραση των αποτελεσμάτων: ο υπεύθυνος της εξεταστικής επιτροπής, βάσει του μέσου όρου βαθμολογίας, καθορίζει την κατηγορία στην οποία κατατάσσεται το δείγμα σύμφωνα με τα όρια που προβλέπονται στο παράρτημα Ι. Για το σκοπό αυτό, ο υπεύθυνος της εξεταστικής επιτροπής εφαρμόζει:
- κατά την περίοδο εμπορίας 1992/93, ανοχή +1,5,
- από την περίοδο εμπορίας 1993/94 και μετά, ανοχή + 1,
εάν η μέση βαθμολογία είναι ίση ή ανώτερη των 5 μονάδων.».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 1995.

Labels: 0
3
17